Готфрид Бен
Малка астра

Превод от немски: Венцеслав Константинов, —

chitanka.info

Един удавен разносвач на бира бе проснат върху плота.

Някой беше втъкнал между зъбите му

тъмно-светла лилава астра.

Когато откъм гърдите

под кожата

с дълъг скалпел

изрязвах езика и гръкляна,

навярно съм я бутнал, понеже тя се плъзна

сред лежащия наблизо мозък.

В гръдния му кош я пъхнах

между талаша,

когато го зашиваха.

Напий се до насита в своята ваза!

Почивай в мир,

малка астра!

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.